CELEX: 62018TN0605
Language: mt
Date: 2018-10-08 00:00:00
Title: Kawża T-605/18: Rikors ippreżentat fit-8 ta’ Ottubru 2018 – ZF vs Il-Kummissjoni

17.12.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 455/27
            
         
      Rikors ippreżentat fit-8 ta’ Ottubru 2018 – ZF vs Il-Kummissjoni
      (Kawża T-605/18)
      (2018/C 455/36)
      Lingwa tal-kawża: il-Franċiż
      
         Partijiet
      
      
         Rikorrent: ZF (rappreżentant: J.-N. Louis, avukat)
      
         Konvenuta: Il-Kummissjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      tiddikjara u tiddeċiedi;
      
                  —
               
               
                  Id-deċiżjoni tal-Kummissjoni tat-30 ta’ Novembru 2017 li tiffissa d-drittijiet għall-pensjoni tar-rikorrent, b’effett retroattiv mis-6 ta’ Marzu 2015 u dik tal-31 ta’ Jannar 2018 sabiex jitħallas lura l-hekk imsejjaħ indebitu, huma annullati;
               
            
                  —
               
               
                  il-Kummissjoni hija kkundannata għall-ispejjeż.
               
            
         Motivi u argumenti prinċipali
      
      Insostenn tar-rikors tiegħu,. ir-rikorrent jinvoka ħames motivi.
      
                  1.
               
               
                  L-ewwel motiv, ibbażat fuq l-illegalità tal-irtirar ta’ att li kien ta drittijiet individwali, sa fejn id-drittijiet tar-rikorrent ġew stabbiliti matul id-dħul fis-servizz tiegħu mal-SEAE mill-1 ta’ Ottubru 2011 fl-osservanza tal-Artikolu 15(1) tal-Kondizzjonijiet tal-impjieg ta’ impjegati oħra tal-Unjoni Ewropea. Ir-rikorrent jikkunsidra għaldaqstant li, jew din id-deċiżjoni kienet legali u ma setgħetx tiġi rtirata, jew kienet illegali u b’hekk allura l-irtirar seta’ jseħħ biss f’terminu raġonevoli.
               
            
                  2.
               
               
                  It-tieni motiv, ibbażat fuq żball ta’ liġi sa fejn id-deċiżjoni ta’ reklutaġġ tar-rikorrent bħala membru tal-persunal temporanju tal-grad AD12, skala 8, b’anzjanità ta’ skala mill-1 ta’ Novembru 2007 kienet deċiżjoni legali u konformi mal-kuntratt li jorbot il-partijiet u ma setgħetx tkun legalment irtirata u ssostitwita minn deċiżjoni li tapplika koeffiċjent korrettur li jwassal għal tnaqqis sostanzjali tar-rimunerazzjoni tar-rikorrent.
               
            
                  3.
               
               
                  It-tielet motiv, ibbażat fuq żball manifest ta’ evalwazzjoni li allegatament tweettaq min-naħa tal-Kummissjoni meta ddeċidiet li r-rikorrenti kienet qed twettaq dmirijiet li l-livell tagħhom kien ta’ kap ta’ settur.
               
            
                  4.
               
               
                  Ir-raba’ motiv, ibbażat fuq il-ksur tal-obbligu ta’ motivazzjoni peress li d-deċiżjonijiet ikkontestati huma vvizzjati minn assenza ta’ kwalunkwe motivazzjoni rilevanti.
               
            
                  5.
               
               
                  Il-ħames motiv, ibbażat fuq ksur tal-Artikolu 85 tar-Regolamenti tal-Persunal tal-Unjoni Ewropea, peress li r-rikorrent ma setax jkun informat bl-irregolarità eventwali possibbli tad-deċiżjoni li tistabbilixxi d-drittijiet tiegħu meta daħal fis-servizz tas-SEAE.